मेघौली विमानस्थल

मेघौली विमानस्थल (आइएटिए: MEY, आइकाओ: VNMG) नेपालको बागमती प्रदेशको चितवन राष्ट्रिय निकुञ्जलाई सेवा दिने भरतपुर महानगरपालिका वडा नम्बर २७ मेघौलीमा अवस्थित एक आन्तरिक विमानस्थल हो। यो विमानस्थल भरतपुरका दुई विमानस्थलहरूमध्ये सबैभन्दा पुरानो विमानस्थल हो भने अर्को भरतपुर विमानस्थल हो। यो विमानस्थल समुद्री सतहबाट ६०० फिट (१८३ मिटर) को उचाईमा अवस्थित छ। यसको एउटा धावनमार्गको लम्बाइ १,०८५ मिटर (३,५६० फिट) रहेको छ।

 इतिहास 
वि.सं १९१७ मा एलिजाबेथ द्वितीय र राजकुमार फिलिप चितवन आउँदा उक्त विमानस्थल निर्माण गरिएको थियो। वि.सं १९३८ मा, पहिलो हात्ती पोलो विश्वकप यहाँमा खेलाइएको थियो। धेरै वर्षसम्म बन्द रहेको यो विमानस्थल वि.सं २०७३ मा चार्टर उडानका लागि पुनः खोलिएको थियो र वि.सं २०७३ देखि २०७६ सम्म नेपाल वायुसेवा निगमले पुनः निर्धारित उडान गरेको थियो। वि.सं २०८० मा, १ करोड २० लाखको लागतमा विमानस्थलको धावनमार्ग स्तरोन्नति गरिएको थियो।

 दुर्घटनाहरू 
२०५३ वैशाख १३ का दिन काठमाडौँबाट उडेको शाही नेपाल वायुसेवा निगमको बिएई ७४८ सिरिज २ बी विमान मेघौली विमानस्थलको धावनमार्गमा चिप्लिएर घाँसे मैदानमा अवतरण गरेको थियो। विमान केही क्षति भएता पनि चालक दलका चार सदस्य र २७ यात्रुमध्ये कोही पनि घाइते भएनन्।

 सन्दर्भ सामग्रीहरू 

 बाह्य कडीहरू 


श्रेणी:नेपालका विमानस्थलहरू
श्रेणी:चितवन जिल्ला